НАРЕДБА

ЗА ПРЕДОСТАВЯНЕ НА ОБЩИНСКИ КОНЦЕСИИ

ГЛАВА ПЪРВА

ОБЩИ ПОЛОЖЕНИЯ

**Чл1.(**1). С тази наредба се уреждат условията и редът, при които се предоставят концесии на физически и юридически  лица върху обектите по чл.69 и дейностите по чл.70 от ЗОС, провеждането на търговете и конкурсите, сключването и изпълнението на договорите за концесиите и контролът върху тази дейност.

(2). При предоставянето на концесии на общината се ръководи от интересите на териториалната общност, спазването на общинската собственост и околната среда, развитието на икономиката и закрилата на местните  и чуждестранни инвестиции.

**Чл.2.(**1). Концесията включва предоставянето на вещни, облигационни и други права върху обектите по чл.69 и във връзка с извършването на дейности по чл.70 от ЗОС.

(2). Концесията се предоставя чрез:

1.    Учредяване на особено срочно право на ползване върху обектите по чл. 69 от ЗОС;

2.         Даване на разрешение за извършване на дейности по чл.70 от ЗОС.

ГЛАВА ВТОРА

ПРЕДЛОЖЕНИЕ ЗА ПРЕДОСТАВЯНЕ НА КОНЦЕСИЯ

**Чл.3.**(1). Всяко българско или чуждестранно физическо или юридическо лице, регистрирано като търговец може да прави предложение за предоставяне на концесия до общински съвет чрез кмета на общината.

(2). Предложението трябва да бъде мотивирано, да съдържа представяне на търговеца и на извршваната от него стопнска дейност, както и на инвестиционните му намерения. Кметът на общината може да одобри конкретни изисквания за съдържанието на предложението по ал.1 или образец за подаване, които трябва да са на разположение на интересуващите се лица.

(3). В тримесечен срок кмета на общината преценява целесъобразността на предложението и го внася за разглеждане в общинския съвет с мотивирано становище.

(4). Общинският съвет може по собствена инициатива или по предложение на кмета на общината да започне процедура по предоставяне на концесията.

(5). В случаите на предоставяне на концесия във връзка с приватизация кметът на общината извършва действията по глава II и внася в Общински съвет предложение за приемане на решение за предоставяне на концесия.

(6). Кметът на общината може да привлича независими експерти и да възлага изготвяне на становища, финансови-икономически, социален, екологичен и правен анализ. Анализите се приемат по ред, установен от възложителя.

(7). Извършителите на анализите нямат право да консултират по какъвто и да е начин други лица извън възложителя по отношение на концесията.

**Чл.4.(**1). Откриване на процедура по предоставяне на концесия по повод или във връзка с предложението по чл.3, ал.1 не създава права или привилегии на предложителя за предоставяне на концесията.

**Чл.5.**(1). Предложението съдържа предмета, срока и мотивите за предоставяне на концесията.

(2). Неразделна част от предложението по ал.1 са:

1.Правен анализ на концесията;

2.Финансово-икономически анализ на концесията;

3.Социален анализ на концесията;

4.Екологичен анализ на концесията;

5.Други анализи съобразно предмета на концесията.

(3). Правният анализ се изготвя от правоспособен юрист и в зависимост от предмета на концесията съдържа:

- Определяне на правното основание за концесиониране на обекта или дейността;

- Равни характеристики и индивидуализация на обекта като предмет на концесия и уточняване на конкретните обекти, свързани с осъществяване на дейността, подлежаща наконцесиониране, включително анализ на принадлежащата инфраструктура и принадлежности, когато има такива;

- Установяване и анализ на съществуващи права или фактически отношения на ползване на обекта, на части от него или от прилежащата инфраструктура, представено на ползвателя и на основанията за ползването ;

- Определяне на правата и задълженията на концесионера и на концедента, конкретизиране на правата на концесионера върху плодовете, и подобренията на вещите, свързани с предмета на концесия;

- Установяване на наличие или липса на права на трети лица имащи отношение към ползването на обекта или осъществяването на дейността, включително на необходимостта от отчуждаване или обременяване с вещни тежести на имоти на трети лица;

- Установяване на наличие или липса на особености, свързани със защитени със закон територии и обекти, с националната сигурност, отбраната на страната, обществения ред и др.;

- Установяване и квалифициране на правомерността на придобитите или осъществявани права върху обекта;

- Предложение за вида на гаранциите за изпълнение на задълженията на концесионера;

- Други елементи с оглед на характера и особеностите на обекта или дейността.

(4). Финансово-икономическият анализ се основава на правния анализ и в зависимост от предмета на концесията съдържа:

- Описание и характеристики на обекта или дейността, определяне на техническите параметри и граници;

- Описание на технологията, свързана с ползването на обекта или с извършването на дейността;

- Технически изисквания и нива, необходими за осъществяване на дейността или във връзка с ползването на обекта, включително оборудване, гарантиращо спазване на изискванията по опазване на околната среда;

- Минимална задължителна инвестиционна, работна и рекултивационна програма във връзка с осъществяването на концесията по години включително индивидуализиране и озеняванена задължителните подобрения;

- Предложение за гаранции и форми на контрол от страна на концедента за изпълнение на минималната работна, инвестиционна и рекултивационна програма;

- Определяне и обосновка на срока на концесията;

- Определяне и анализ на разходите по години – инвестиционни, експлоатационни, ликвидационни, рекултивационни и други, свързани с ползването на обекта или с извършването на дейността;

- Определяне и анализ на очакваните приходи по години в резултат на ползването на обекта или извършването на дейността, принципи, начин и особености на ценообразуването на дадения пазар;

- Предварителна оценка и предложение за вида, размера и начина на плащане на концесионното възнаграждение;

- Предложение за други финансови условия, свързани с контрола и управлението на концесията от страна на концедента;

- Анализ и изводи за ефективността на проекта, в т.ч. бюджетната, на основата на дисконтираните парични парични потоци за предлагания срок на концесия, нетната настояща стойност, вътрешната норма на възвръщаемост, срока на откупуване и оценка на риска;

- Анализ относно правото на обезщетение на концесионера за направените подобрения  при прекратяване на концесията и предложение за размера му;

- Предложение за вида, размера и начина на плащане на депозита за участие в конкурса или търга;

- Размерът и начинът на плащане или издължаване и гаранциите за изпълнение на концесионните задължения и на депозита за участието в търга или в конкурса за определяне на концесионера.

(5). Социалният анализ съдържа възможностите за осигуряване на работни места и квалификация на специалистите във връзка с концесията, отражението й върху демографията на района и очаквания социален ефект.

(6). Екологичният анализ се изготвя от експерти, лицензирани от Министерството на околната среда и водите и в зависимост от предмета на концесията съдържа:

            1. Обща характеристика на обекта или дейността – предмет на концесията;местонахождение; описание на обекта или дейността; технически параметри и гаранции; свързана с ползването на обекта или с извършване на дейността технология; инфраструктура; етапи на концесията;

2.      Описание и анализ на компонентните фактори на околната среда, които се очаква да бъдат обект на въздействие в резултат от предоставянето на концесията: атмосферния въздух,  повърхностни и подземни води, геоложка основа, релеф и почви, растителен и животински свят, включително защитени територии, ландшафт, санитарно-хигиенни условия, културно наследство, за действащите обекти – предмет на концесия се описват и условията на съществуващата околна среда – обект на въздействие;

3.      Прогноза за предполагаемото въздействие върху засегнатите в резултат на предоставянето на концесията компоненти и фактори на околната среда;

4.      Мерки за намаляване отрицателното въздействие на обекта или дейността върху компонентите на околната среда;

5.      План за действие при аварийни ситуации; мерки и средства за предотвратяване, ограничаване и отстраняване /ликвидиране/ на аварийни изпускания на замърсяващи вещества;

6.      План за собствен мониторинг за наблюдение на засегнатите в резултат на осъществяване на концесията компоненти на околната среда;

7.      Заключение за допустимо замърсяване на околната среда в съответствие с действащите в страната норми и стандарти.

(7). Други анализи се предоставят, когато специалните закони налагат определени изисквания за предоставяне на права върху обектите по чл.69 и на деяностите по чл.70 от ЗОС, невключени в анализите по ал.1 т.2 – 5.

(8). Органите възлагащи анализите, могат да поставят допълнителни изисквания към съдържанието на анализите.

(9). При техническа сложност на проекта или при наличие на изградени съоръжения, инфраструктура, принадлежности и др. се изготвя отделен технически анализ. Когато предмет на концесия е обект, който ще бъде изграден от концесионера с негови средства, се изготвя подробно описание с определени основни строително-технически параметри.

(10). При определяне на концесионер без търг или конкурс в предвидените в закона случаи, същият е длъжен да предостави необходимите данни и документи за изготвяне на анализите, като отговаря за пълнотата и верността на последните.

(11). Анализите се датират и подписват от извършителите. Към анализите се прилагат копия от документи, легитимиращи собствеността, техническата документация, карти, чертежи, инвентарни описи и други документи, послужили при изготвянето на анализите, както и надлежно предоставените изходни данни, заверени от издалите ги органи.

**Чл.6.**(1). В случаите, когато това е необходимо съгласно разпоредбите на специалните  закони, предложението се съгласува със съответните държавни органи.

(2). На базата на изразените становища от съответните комисии на Общинския съвет, на отдел “Стопански дейности” в общинска администрация или на специализираните държавни органи, вносителят на предложението прави съответните изменения в него.

ГЛАВА ТРЕТА

ПРИЕМАНЕ НА РЕШЕНИЕ ЗА ПРЕДОСТАВЯНЕ НА КОНЦЕСИЯ

**Чл.7**(1). Искането за започване на процедура по предоставяне на концесия се подава до кмета на общината от еднолични търговци и търговски дружества.

(2). Искането трябва да съдържа:

                     1. Мотиви;

2.         /отм. Реш.№55 от пр.№5/27.01.2000г. на Общ. съвет/;

3.         Точно посочване на обектите по чл.69 или дейностите по чл.70 от ЗОС, за които се правят;

4.         срок, за който се иска концесията.

**Чл.8.(**1). Исканията се проучват от отдел “Организация и контрол на стопанската дейност, общински имоти, приватизация и концесии”. /*отдел “Стопански дейности” – нова структура -2004г./*

(2). При проучване на подадените искания специалистите от гореспоменатия отдел има право да иска становища от съответните управления на общинската администрация, които са длъжни да му ги предоставят в двумесечен срок.

(3). Установяването на финансово-икономическата целесъобразност на договора за предоставяне на концесията се възлага     по изключение на външни лица, по заповед на кмета на общината.

**Чл.9.** Въз основа на проучванията отдела  изготвя в тримесечен срок от получаване на искането, предложение за решение от името на кмета до Общински съвет.

**Чл.10**. /отм. Реш.№55 от прот.№5/27.01.2000г./

**Чл.11**.(1). Решение за откриване на процедура за   предоставяне на концесия се приема от общински съвет, взето с мнозинство повече от половината от общия брой на общинските съветници.

(2). С решението по ал.1 се определят:

                   1. Предметът на концесията;

2.         Срокът на концесията;

3.         Начинът на определяне на концесионера – чрез конкурс /присъствен или неприсъствен/, чрез търг /с тайно или явно наддаване/ или без търг или конкурс в установените със закон случаи;

4.         Видът, размерът и начинът на плащане на депозита за участие в конкурса или в търга;

5.         Основните права и задължения на страните в концесионния договор;

6.         Други изисквания свързани с характера на концесията;

(3). С решението по ал.1 се възлага на кмета на общината да организира конкурса или търга.

(4). Решението по ал.2, т.1,2,3 и 4 се обнародва в “Държавен вестник” и в един централен ежедневник.

ГЛАВА ЧЕТВЪРТА

ОРГАНИЗИРАНЕ И ПРОВЕЖДАНЕ НА ТЪРГ ИЛИ КОНКУРС ЗА ОПРЕДЕЛЯНЕ НА КОНЦЕСИОНЕРА

**Чл.12.(**1). Концесионерът се определя чрез търг или конкурс. В определени със закон случаи концесионерът се определя без търг или конкурс.

(2). В конкурса или търга могат да участват български или чуждестранни физически или юридически лица, регистрирани като търговци.

(3). Начинът за избор на концесионера се определя от общинския съвет.

**Чл.13.(**1). Конкурс се организира при необходимост от комплексна оценка за предоставяната концесия.

(2). Търг се организира, когато концесионерът се определя само въз основа на предложения размер на концесионното възнаграждение.

**Чл.14.** (1). Кметът на общината назначава комисия за провеждането на конкурса или търга в състав с председател и шестима членове.

(2). Комисията взема решенията си с мнозинство  повече от половината от общия брой на членовете си.

(3). Членовете на комисията са длъжни да опазват тайната на предоставената им във връзка с провеждането на конкурса или търга информация за което при назначаването си попълват клетвена декларация по образец утвърден от кмета на общината.

**Чл.15.(**1). Конкурсните или тръжни книжа съдържат:

     1.Описание на обекта или на дейността – предмет на концесията;

2.      Изискванията относно съдържанието на комплексния план или относно разработките по условията на конкурса;

3.      Информация за финансовите, икономическите, технологичните, екологичните и други параметри на обекта или на дейността – предмет на концесията;

4.      Правен анализ на ползването на обекта  или на осъществяването на дейността;

5.      Декларация за опазване поверителността на информацията, включена в конкурсните или тръжни книжа по приложен списък;

6.      Проектодоговор;

7.      Банкови и други гаранции;

8.      Размера на депозита и начина на плащането му;

9.      Други изисквания.

(2). Декларацията за поверителност на информацията се подписва преди предоставянето на другите одобрени конкурсни или тръжни книжа.

**Чл.16.(**1). Председателят на комисията в едномесечен срок от обнародването на решението по чл.11 ал.1 и 2 я свиква на заседание.

(2). На първото си заседание комисията:

     1.Определя мястото за провеждане на заседанията и реда за своята работа;

     2.Определя условията и реда за провеждането на конкурса или търга;

      3.Определя датата, мястото и часа на провеждане на конкурса или търга и датата, до която се приемат заявления за участие в конкурса или търга;

      4.Определя конкурсните или тръжните книжа, определя цената им и ги предлага за утвърждаване от кмета на общината;

      5.Определя сроковете за закупуването им;

      6.При необходимост комисията може да привлече експерти при спазване на изискванията за опазване тайната сведенията, комисията определя размера на възнагражденията на привлечените експерти;

      7.Подготвя съобщението по чл.17, ал.1.

(3). На заседанията на комисията се води протокол.

(4). В своята работа комисията се подпомага от общинската администрация.

**Чл.17.(**1). Председателят на комисията публикува в местния вестник и един централен ежедневник съобщения за конкурса или търга в двумесечен срок от обнародването на решението по чл.11 ал.1.

(2). Съобщението по ал.1 съдържа: датата, мястото и часа за провеждане на конкурса или търга и срока за подаване на заявленията.

(3). Когато се обявява конкурс в съобщението по ал.1 се публикуват и конкурсните условия, подредени по реда на приоритетите им.

(4). Когато се обявява търг, в съобщението по ал.1 се публикува изискването за представяне към заявлението на комплексен план за осъществяването на свързаната с концесията дейност за срока на концесията въз основа на предвидените в чл.11 ал.1 условия.

(5). По предложение на комисията по чл.14 кметът одобрява конкурсните или тръжни книжа и определя цената им.

(6). Конкурсът или търгът се провеждат най-късно в шестмесечен срок от обнародването на решението по чл.11.

**Чл.18.(**1). Заявлението за участие в конкурса или търга е писмено.

(2). Към заявлението се прилагат:

       1.Удостоверение за регистрацията на участника като търговец, заедно с удостоверение за актуалното съдебно състояние на същия, издадено не по-рано от три месеца преди датата на подаване на документите;

       2.Надлежно заверени годишни счетоводни отчети до три години, ако трябва да има такива, в зависимост от датата на съдебна регистрация;

       3.Платежни документи, удостоверяващи закупени конкурсни или тръжни книжа и за внесен депозит по Чл.11, ал.2, т.4;

      4.Декларация за опазване на тайната на сведенията, които се съдържат в конкурсната или тръжна документация;

       5.Удостоверение от данъчна служба, че участникът няма просрочване на данъчни задължения.

(3). Ако документите по ал.1 и 2 не отговарят на изискванията, на заявителя се дава 7-дневен срок за отстраняване на допуснатите нередовности.

**Чл.19**.(1). При провеждане на търг е необходимо и представянето на комплексен план за осъществяване на свързаната с концесията дейност за срока на концесията въз основа на предвидените в решението по Чл.11 ал.2 условия.

(2). Комисията не допуска до участие кандидат, чийто комплексен план не отговаря на изискванията по ал.1.

(3). При сключване на договора за концесия кандидатите за участие са обвързани от съдържанието на представения комплексен план по ал.1

**Чл.20.(**1). Комисията се произнася с писмено решение за допускането до участие в конкурса или търга в 7-дневен срок от изтичане на срока по Чл.18 ал.3.

(2). Решението на комисията по ал.1 може да се обжалва в 7-дневен срок от съобщаването му пред кмета на общината, който взема окончателно решение в 14-дневен срок от сезирането му.

**Чл.21.(**1). Конкурсните книжа се получават след заплащане на тяхната цена и подписването на декларация за поверителност на информацията.

(2). Към конкурсните книжа се предоставя голям и малък плик, които са еднакви за всички кандидати.

(3). В определения от комисията срок допуснатите до участие в конкурса кандидати представят в големия плик своето предложение относно  конкурсните изисквания. В малкия плик участникът представя запечатан входящия номер на заявлението си по чл.18, ал.1.

(4). Комисията организира приемането и съхраняването на предложенията на всички участници в конкурса в определения срок, като отбелязва на пликовете поредния номер, датата и часа на постъпването им, вписва ги в специален регистър по реда на постъпване и издава на всеки участник съответен документ с поредния му номер за участие в конкурса.

(5). Допълнения и изменения в предадените вече предложения не се допускат. Предложения, представени след определения от комисията срок, не се приемат и не се разглеждат.

(6). Членовете на комисията са длъжни да опазват тайната на съдържащата се в предложенията информация, да не изнасят материалите за конкурса извън определеното място за заседаване на комисията и да не дават изявления пред средствата за масово осведомяване преди влизането в сила на заповедта на Кмета за определяне спечелилия конкурса или търга участник.

**Чл.22.(**1). Конкурсът или търгът не се провеждат, ако няма заявили участие лица или допуснати кандидати.

(2). Когато в определения в съобщението по чл.17, ал.1 срок не постъпи нито едно или постъпи само едно предложение, в 7-дневен срок от последната дата за подаване на заявления комисията може да вземе решение за удължаване на срока до 30 дни. Съобщението за новия срок се обнародва в един централен и един местен вестник.

(3). В случай, че комисията е взела решение за удължаване на срока за подаване на предложения, пликът с постъпилото предложение не се отваря и се съхранява до изтичане на удължения срок, а участникът се уведомява писмено. Ако в удължения срок постъпят нови предложения, те се отварят и разглеждат заедно с предложението постъпило в първоначално обявения срок.

(4). Конкурс и търг се провежда и когато има само един допуснат кандидат.

**Чл.23.(**1). При провеждане на присъствен конкурс комисията се запознава предварително с предложенията на кандидатите.

(2). Неявяването на участник или на негов упълномощен представител не е пречка за провеждането на конкурса. Не явилият се участник се счита за отпаднал, ако не се яви до един час след определеното време или веднага след изслушването на участниците, които са се явили.

(3). В деня на конкурса кандидатите по реда на подаване на заявленията за участие в него, представят устно пред комисията предложенията си по времеви регламент, определен от комисията.

(4). Комисията може да поставя допълнителни въпроси към кандидатите по време на тяхното устно изложение. Разясненията на участниците не могат да представляват допълнения или изменения на депозираните предложения.

(5). При повече предложения, по-голяма сложност или обем на документацията конкурсът започва от датата, за която е обявен, продължава в следващите дни по определен от комисията регламент и график и приключва с изслушване на всички участници.

**Чл.24.(**1). При провеждане на неприсъствен конкурс комисията се запознава с писмено направените предложения. По изключение, при повече предложения или при по-голяма сложност или обем на документацията, председателят на комисията определя срок до 7 дни за запознаване на комисията с всички предложения.

(2). Комисията не може да иска и да приема за разглеждане допълнително писмени разяснени по предложенията.

**Чл.25.(**1). Комисията допуска до търга всички представили редовни документи в съответствие с чл.18, ал.1 и 2 и комплексен план за осъществяването на свързаната с концесията дейност.

(2). Кандидатите за участие в търга не могат да правят изменения в представения комплексен план. Те са обвързани със съдържанието му при сключването на концесионния договор.

(3). Комисията преценява редовността на документите по чл.18, ал.1 и 2 и комплексния план с оглед на съответствието му с предвидените условия в решението на Общински съвет по чл.11 ал.1.

(4). Решението на комисията по ал.1 може да се обжалва в 7-дневен срок от съобщаването му пред кмета на Общината, който взема окончателно решение в 14-дневен срок от сезирането му.

**Чл.26.(**1). При провеждане на таен търг към тръжните книжа се предоставят еднообразни пликове, в които допуснатите до търга участници в определения от комисията срок представят запечатани своите предложения относно концесионното възнаграждение.

(2). Комисията организира събирането на пликовете, като отбелязва върху тях входящия номер на заявлението на кандидата, името му, датата и часа на подаването и го вписва в специален регистър.

(3). След изтичане на срока за подаване на предложенията комисията на свое заседание проверява редовността на тяхното приемане и отваря пликовете.

(4). Комисията класира участниците в търга според размера на направените предложения относно концесионното възнаграждение и прилага представените комплексни планове по чл.19, ал.1.

**Чл.27.(**1). При провеждане на явен търг комисията предварително определя наддавателната стъпка, като я включва в тръжните книжа.

(2). Участниците в явен търг лично или чрез свои упълномощени представители правят своите предложения устно в присъствието на всички кандидати с наддаване.

(3). Председателят на комисията ръководи наддаването. Търгът приключва след трикратно обявяване на най-високото предложение относно концесионното възнаграждение.

**Чл.28.(**1). След приключване на конкурса или търга, председателят на комисията в 14-дневен срок представя на Кмета на Общината доклад относно резултатите от провеждането им и проект на решение за резултатите от търга или конкурса.

(2). Комисията оценява и подрежда направените предложения. В доклада се отбелязват, ако има такива, разногласия и особените мнения на членовете на комисията при изготвянето на доклада и се прилагат мотиви, както и комплексния план на всеки участник в конкурса. Комисията може да изрази становище, че не се предлага спечелил конкурса или търга участник.

(3). Съдържанието на доклада и предложенията на комисията не се съобщават на кандидатите и ни се разгласяват в средствата за масово осведомяване.

ГЛАВА ПЕТА

ПРИЕМАНЕ НА РЕШЕНИЕ ЗА ОПРЕДЕЛЯНЕ НА КОНЦЕСИОНЕР

**Чл.29.(**1) Кметът на Общината преценява изложените в доклада на комисията обстоятелства и факти и направените предложения и издава заповед за определяне спечелилия конкурса или търга участник.

(2). Заповедта по ал.1 подлежи на обжалване от останалите участници в конкурса или търга по реда на ЗАП.

(3). След влизане в сила на заповедта по чл.29 ал.2 се връчва на лицето, спечелило търга или конкурса по реда на ГПК.

**Чл.30**.(1). Кметът на Общината може да прецени, че няма спечелил конкурса или търга участник.

(2). В случаите по ал.1 Кметът на Общината може да внесе предложение до Общински съвет:

1.Да обяви нов търг или конкурс, като задължи комисията да започне процедура по обявяването и провеждането му в едномесечен срок от вземането на решението на Общински съвет.

2.Да измени решението по чл.11, ал.1, което следва да се обнародва в “Държавен вестник”.

3.Да приключи процедурата по предоставяне на концесия без определяне на спечелил търга и конкурса участник.

**Чл.31.(**1). В решението по чл.29, ал.1 Кметът на Общината се произнася и по задържането и освобождаването на депозитите за участие в конкурса или търга на не спечелилите участници.

(2). Депозитът на спечелилия конкурса или търга участник, както и депозитите на участниците, които са нарушили обявените изисквания за провеждане на конкурса или търга се задържат.

(3). При сключване на договора за концесия със спечелилия конкурса или търга участник задържаният депозит се прихваща от концесионното възнаграждение.

ГЛАВА ШЕСТА

СКЛЮЧВАНЕ НА ДОГОВОРА ЗА КОНЦЕСИЯ

**Чл.32.(**1). Кметът на общината и спечелилия търга или конкурса кандидат в едномесечен срок от влизането в сила на заповедта по чл.29, ал.1 провеждат преговори за сключването на договор за концесия.

(2). Определеният за спечелил търга или конкурса участник при провеждането на преговорите е обвързан с направеното на търга или конкурса предложение относно концесионното възнаграждение, както и с представения комплексен план по чл.19.

(3). Страните по договора за концесия договарят конкретните права и задължения въз основа на определеното в чл.25 от ППЗОС съдържание на договора и решението на Общински съвет по чл.11, ал.1 от Наредбата .

(4) /нова/. Кметът на Общината информира на следващо заседание Общинския съвет за резултатите от сключените концесионни сделки.

**Чл.33.(**1). Общински съвет може да приеме решение за провеждането на нов търг или конкурс за същата концесия:

1.      При не постигане на съгласие за сключване на концесионен договор без вина на страните.

2.      При не сключване на договор поради отказ от страна на спечелилия конкурса или търга участник и в нарушение на задълженията, които е поел, и на изискванията, с които се е задължил.

3.      При настъпване на обстоятелства, препятстващи сключването на  договора при обявените условия.

   (2) Новият търг или конкурс се провежда в сроковете по чл. 17, ал.6

   (3) В случаите по ал.1, т.1 и т.3 Общински съвет в решението си      постановява освобождаването на депозита на спечелилия конкурса или търга участник.

   (4) В случаите по ал.1, т.2 Общински съвет в решението си постановява задържането на депозита на спечелилия конкурса или търга участник.

            **Чл.34.** Кметът на общината при не постигане на съгласие с първия класирал се участник внася предложение за решаване на сделката в Общинския съвет.

            **Чл.35.** В случаите по чл. 33, ал.1 Общински съвет може да измени решението по чл.11, ал.1, като следва процедура по чл. 17.

            **Чл.36.** (1). Концесионният договор се сключва в писмена форма в четири еднообразни екземпляра – по един за всяка от страните, един за досието на концесията в община Раднево и един за съответната нотариална служба.

                    (2)  Концесионният договор подлежи на вписване в съответните нотариални служби.

        (3) Копие от договора се изпраща на управление “ Общинска собственост “ за извършване на отметки по актове за общинска собственост.

           **Чл. 37.** (1)  Концесионният договор влиза в сила от момента на подписването му.

(2) Срокът на  концесията започва да тече от момента на влизането в сила на концесионния договор.

ГЛАВА СЕДМА

ИЗПЪЛНЕНИЕ И ПРЕКРАТЯВАНЕ НА КОНЦЕСИОННИЯ ДОГОВОР

           **Чл. 38** Концесионерът получава достъп до концесията със съдействието на кмета на общината или упълномощено от него лице при предвидените в нормативните актове предпоставки.

           **Чл. 39** (1) Когато осъществяването на концесията и изпълнението на договора за концесията се препятстват или се затрудняват от правата на трети лица, концесионерът може да иска съдействие за безпрепятстваното упражняване на правата си от ОбС като предварително уведоми за това кмета на общината.

(2). В случаите по ал.1 концесионерът може да поиска:

1.      Кметът на Общината чрез компетентните органи да приеме необходимите правни и фактически действия за отстраняването на пречките или ограниченията.

2.      Изменение на концесионния договор.

(3). В случаите по ал.2 Общински съвет може да предприеме отчуждаване на иотите на трети лица за общински нужди или учредяване на ограничени вещни права в полза наконцедента. Обезщетяването на трети лица – собственици на отчуждени или обременени имоти е за сметка на Общината.

**Чл.40.(**1). При последващо възникване на опасност за националната сигурност и отбраната на страната, зо околната среда, за защитените със закон територии и обекти, и за обществения ред, страните по концесионния договор могат :

1.  Да изменят концесионния договор;

2.  Да го прекратят по взаимно съгласие;

3.  Да го прекратяват едностранно с писмено предизвестие в подходящ срок, който е уговорен в договора.

**Чл.41.** В случаите по чл.39, ал.1 и чл.40, ал.1, т.1 страните по концесионния договор могат да договарят изменението на отделни негови клаузи, което подлежи на вписване по съответния ред в нотариалните служби след одобрение от Общински съвет.

**Чл.42.** Концесионерът е длъжен да осъществява дейността си на обекта на концесията с грижата на добър търговец и спазва изискванията на специалните закони.

**Чл.43.(**1). Договорът за концесия се прекратява в случаите по чл.40, ал.1, т.2 и т.3 от Наредбата и по чл.26, ал.1 от ППЗОС.

(2). При прекратяване без вина на концесионера му се дължи обезщетение в размер, определен в договора за концесия.

(3). Концесионерът няма право на задържане до заплащане на обезщетението по ал.2.

**Чл.44.** Контролът по изпълнението на задълженията на концесионера се осъществява от Кмета на Общината и отдел “Стопански дейности” освен ако Общински съвет изрично не е определил друго.

ГЛАВА ОСМА

ФИНАНСИРАНЕ НА ДЕЙНОСТТА ПО КОНЦЕСИИТЕ

**Чл.45.** Средствата, постъпващи във връзка с предоставянето и осъществяването на концесии се включват в приход на Общинския бюджет.

**Чл.46.** Необходимите средства за финансиране на дейностите по предоставяне на концесиите и контрола по тяхното осъществяване се осигуряват от Общинския бюджет.

**Чл.47.** По проекта на Общинския бюджет ежегодно се предвиждат средства във връзка с изплащане на обезщетения в полза на трети лица в случаите по чл.39, ал.3 или в полза на концесионера в случаите по чл.43, ал.2.

**Чл.48.** Кметът на Общината осъществява контрола върху набирането и разходването на средствата във връзка с предоставянето и осъществяването на концесии, и контрола върху концесионната дейност, като ежегодно внася в Общинския съвет доклад във връзка с тази дейност.

ГЛАВА ДЕВЕТА

РЕГИСТЪР НА КОНЦЕСИИТЕ И АРХИВ

Чл.49.(1). В Общината се създава регистър за концесиите, в който се вписват предоставените концесии.

(2). Регистърът за концесии и досиета към него са предназначени за служебно ползване от държавните и местни органи.

**Чл.50.(**1). Регистърът се води по образец, утвърден от Кмета на Общината.

(2). Регистърът се води по партиди съобразно предоставените концесии за обекти по чл.69 и дейности по чл.70 от ЗОС.

(3). В регистъра се вписват:

1.      Поредният номер и партида на вписването;

2.      Номерът и датата на решението на Общинския съвет по чл.29 за предоставянето на концесия;

3.      Предметът на концесията и последващи промени; данни за местонахождението на обекта;

4.      Срокът на концесията;

5.      Началният срок за осъществяването на концесията;

6.      Наименованието, седалището, адресът на управление, представителство и др.данни, подлежащи на вписване за концесионера в страната и чужбина;

7.      Забележки по вписване обстоятелства;

8.      Дата на всяко вписване и имената на длъжностното лице, направило вписването.

(4). В регистъра не се допускат изтривания и зачертавания. Поправки се извършват по реда на вписването.

**Чл.51**.(1). Към регистъра се води специален архив, в който се съхраняват досиетата по всички предоставени концесии.

 (2). Досиетата се подреждат по партиден номер и номер на вписването, който отговаря на съответния номер в регистъра.

 (3). Досиетата съдържат:

1.      Копия от предложението по чл.3 и решенията на Общински съвет по чл.11 и чл.29, ал.1.

2.      Екземпляр от концесионния договор и анексите към него;

3.      Оригинални документи или надлежно заверени копия на документи имащи отношения към концесията.

(4). Цялата документация, свързана с предоставянето на концесията и 10 години след изтичането му.

**Чл.52.** Вписването в регистрите и попълването на досиетата се извършва от определението от Кмета на Общината длъжностното лице, което:

1.      Извършва вписването в регистъра въз основа на представени оргинални документи или заверен препис от акта, удостоверяващ подлежащите на вписване обстоятелства;

2.      Води азбучен указател, в който по азбучен ред се подреждат концесионерите и се отбелязват партидния номер на концесията по регистъра;

3.      Води входящ регистър и описна книга;

4.      Комплектува дела на заявителите за вписаните в регистрите;

5.      Дава справки и издава удостоверения за вписаните в регистъра обстоятелства.

**Чл.53.(**1). Преди сключване на договор за предоставяне на концесия Кметът на Общината изисква удостоверение от Националния концесионен регистър за липсата на регистрация на предоставена концесия същия обект.

(2). Кметът на Общината в 7-дневен срок от кслючването на договор за предоставянето на концесия уведомява за това звеното за водене на Националния концесионен регистър и архив в Министерския съвет и представя на длъжностното лице по чл.55 от Правилника за прилагане на Закона за концесиите необходимите данни и копия от договорите и документацията по концесиите.

ПРЕХОДНИ И ЗАКЛЮЧИТЕЛНИ РАЗПОРЕДБИ

§1. Лицата, првомерно придобили или осъществяващи права върху обектите по чл.69 и дейностите по чл.70 от ЗОС до влизане на настоящата наредба в сила, са длъжни да ги заявят пред Кмета на Общината в двумесечен срок от влезането й в сила.

§2. Лицата, осъществяващи неправомерно права върху обектите по чл.69 и дейностите по чл.70 от ЗОС, подлежат на санкциониране по съответните закони.

§3. Изпълнението на Наредбата се възлага на Кмета на Общината.

            §4. Наредбата се приема на основание чл.71, ал.1, т.2 от ЗОС.

            §5. Наредбата влиза в сила 30 дни след приемането й от ОбС.

Наредбата е приета с решение №3 по Протокол №25 от 24.09.1998г. на заседание на Общински съвет гр.Раднево и изменена и допълнена с решение №55 по Протокол №5/27.01.2000г.